stanford-oval/wikipedia huggingface dataset:
בואו נפתח את זה

| --- | --- |

 סוגה:  דוקומנטרי
 יוצרים:  טלי גורן בשיתוף ד"ר איריס רייצס
 כותבים:  אמיר פלדמן, יוני כהן, רם לנדס
 מנחים:  ד"ר איריס רייצס וחנן שניר
 משתתפים:  סופי בכר, דרור ברוך, רונן טל, צביקה יבניאלי, עמית לבון חיים, ורד שוורץ, איריס שופמן, מיכל שושן
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  6
 הפקה
 מפיק:  רם לנדס
 חברת הפקה:  קודה תקשורת
 עורכים:  יוני כהן
 צלמים:  תומר שטיינברג
 אורך פרק:  46-47 דקות
 שידור
 רשת שידור:  שידורי קשת, ערוץ 2
 תקופת שידור מקורית:  2008
בואו נפתח את זה היא סדרת דוקו פסיכולוגית ישראלית בת 6 פרקים, שיצרה טלי גורן בשיתוף עם ד"ר איריס רייצס, הופקה על ידי קודה תקשורת שבבעלות רם לנדס, ושודרה במסגרת שידורי קשת בערוץ 2 בשנת 2008.
סקירת הסדרה

הסדרה מתעדת שמונה אנשים – ארבע נשים וארבעה גברים בגילאי 30−55 – שנחשפים מול המצלמה בטיפול קבוצתי, בהנחייתם של הפסיכולוגית הקלינית ד"ר איריס רייצס וחנן שניר, פסיכודרמטיסט ובמאי הבית של התיאטרון הלאומי "הבימה" לשעבר.
המסגרת בה מתועדים המשתתפים היא סדנה טיפולית שנמשכת שלושה ימים (72 שעות) ומשלבת טיפול קבוצתי דינאמי ופסיכודרמה, וכן פעילויות חברתיות שונות ללא המנחים, מחוץ למרחב הקבוצתי הטיפולי. המשתתפים נפגשים במטרה לגעת במקומות כואבים ובשאלות פתוחות העוסקות באופן ישיר או עקיף בקשרים בחייהם. מהות התהליך בסדנה: לנסות לקלף את המעטה החיצוני של כל אחד מהמשתתפים ולהתנקות מה"מסכות" – עד לנקודת השבירה בה נבחנים החיים מחדש.
הסדרה שודרה בימים ראשון עד שלישי, במשך שבועיים רצופים, במטרה להעביר את תחושת האינטנסיביות של הטיפול וליצור רצף נכון ואותנטי בתהליך עבור הצופים בבית. המשתתפים תועדו במסך "מלוכלך" עם מצלמות בפריים, ללא איפור וללא סטיילינג.
"בואו נפתח את זה" הייתה לאחת מתוכניות הטלוויזיה הישראליות הראשונות ששמו במוקד את הטיפול הפסיכולוגי בז'אנר שאינו דרמה והפכו את המצלמה לכלי תרפויטי. אחריה הגיעו סדרות דוקו ודוקו-ריאליטי נוספות, בהן "לאהוב את אנה" ו"חתונה ממבט ראשון".
יורם זק, ששימש בתקופת השידור כמנהל התחום הדוקומנטרי בקשת, אמר על הסדרה כי היא "מביאה למסך אנשים הנמצאים בצמתים אישיים בחייהם. החשיפה עבורם הייתה חלק מהעניין אך המהות: רצון כנה לשנות דברים בחייהם. יוצרת הסדרה, טלי גורן, הצליחה להביא למסך מסמך אותנטי שמצליח לגעת, לרגש ולאפשר לצופים למצוא נקודות ממשק לאירועים בחייהם שלהם. ההחלטה על שיבוץ עוקב של הסדרה יום אחר יום נבעה מהרצון לשמר ככל האפשר את החוויה האינטנסיבית שעברו הגיבורים".
טלי גורן, יוצרת הסדרה, היא מנהלת בעולם התקשורת הישראלי.
ד"ר איריס רייצס התראיינה על החלטתה להנחות את הסדנה והסדרה: "המסר הוא שהיום פסיכולוגיה נעשית כתהליך אחראי, ושלכולנו יש מקום שהוא קצת פצע שאפשר להתבונן בו ושאפשר לפתוח אותו וזה לא הופך אותנו לאנשים מוזרים וביזאריים". עוד הוסיפה כי "לאנשים יש צורך להיחשף. כמו סוג של כאב שדווקא כשכל העולם יראה אותו, הוא מקבל איזושהי לגיטימציה. ואז, דווקא הנראות יוצרת תהליך של ריפוי".
הערות שוליים

↑  לי-אור אברבך,'"`UNIQ--nowiki-00000002-QINU`"'‏טלי גורן סמנכ"לית רגולציה ותקשורת שיווקית בקשת, באתר גלובס, 25 בנובמבר 2010
↑  יעל גאוני,'"`UNIQ--nowiki-00000004-QINU`"'‏מפרמטות, באתר גלובס, 4 בנובמבר 2008
1 2  רותה קופפר,'"`UNIQ--nowiki-00000007-QINU`"'סוף עידן ההדחקה, באתר הארץ, 8 באפריל 2008
↑  לי-אור אברבך,'"`UNIQ--nowiki-00000009-QINU`"'‏טלי גורן: "קיימת אשליה בשוק לגבי עוצמתו וחוזקו של ערוץ 2", באתר גלובס, 10 במרץ 2010
↑  מיכל גלנטי,'"`UNIQ--nowiki-0000000B-QINU`"'‏הלאונג' קשת רואה רחוק, באתר מעריב אונליין, 2 בדצמבר 2018
↑  מירב קריסטל,'"`UNIQ--nowiki-0000000D-QINU`"'בואו לא, באתר ynet, 22 באפריל 2008
אננדה (סדרת טלוויזיה)

| --- | --- |
 סוגה:  דרמה פשע רומנטיקה קומדיה
 יוצרים:  דנה מודן 
 כותבים:  דנה מודן
 בימוי:  אוהב פלנץ (עונה ראשונה)   רם נהרי ויונתן גורפינקל (עונה שנייה)
 שחקנים:  דנה מודן   משה אשכנזי   קייס נאשף   יחזקאל לזרוב   דן תורג'מן
 פרסים:  2 "פרסי האקדמיה לטלוויזיה" עבור התסריט הטוב ביותר בסדרת דרמה והשחקנית הטובה ביותר בסדרת דרמה
 ארץ מקור:  ישראל 
 שפות:  עברית, אנגלית, הינדית
 מספר עונות:  2 
 מספר פרקים:  15 
 הפקה
 מפיק:  אילון רצ'קובסקי   יוסי עוזרד   גיא כהן
 מפיקים בפועל:  גיא כהן
 חברת הפקה:  יולי אוגוסט הפקות
 עורכים:  יובל שר   גיא שחם
 אתר צילומים:  הודו 
 צלמים:  רן מולינצקי
 מוזיקה:  עופר מאירי 
 אורך פרק:  30 דקות
 שידור
 רשת שידור:  HOT
 תקופת שידור מקורית:  אפריל 2012 – 2015
 קישורים חיצוניים
 דף התוכנית ב-IMDb
 
אננדה היא סדרת טלוויזיה ישראלית שעלתה לשידור באפריל 2012 ברשת HOT, דרמה קומית רומנטית המתארת את סיפורה של תרמילאית ישראלית היוצאת למסע בהודו. יוצרת הסדרה היא דנה מודן, שגם כתבה את התסריט ומככבת בסדרה. את הסדרה ביים אוהב פלנץ.
הסדרה זכתה בשני פרסי האקדמיה לטלוויזיה לתסריט הטוב ביותר בסדרת דרמה ולשחקנית הטובה ביותר בסדרת דרמה.
עלילה

הסדרה מספרת את סיפורה של אנה (דנה מודן), תרמילאית ישראלית בהודו ששרשרת של טעויות מסיטה אותה מדרכה להרי ההימלאיה ומובילה אותה לאזור שכוח אל. שם היא פוגשת באמיר (קייס נאשף) ובעומר (משה אשכנזי), שני נוודים ישראלים מסתוריים שגוררים אותה איתם להרפתקה ברחבי היבשת.
דמויות

אנה (דנה מודן): תרמילאית ישראלית בהודו.
עומר (משה אשכנזי): נווד ערבי-ישראלי המטייל בהודו, אליו מתלווה אנה.
אמיר (קייס נאשף): נווד ערבי-ישראלי המטייל בהודו יחד עם עומר.
פולמון (סדרת טלוויזיה)

| --- | --- |

לוגו הסדרה
 סוגה:  דרמה רומנטיקה מתח
 יוצרים:  שירה אלון
 כותבים:  שירה אלון אילן רוזנפלד איתי רייכר עופר סקר נדב רוזיאביץ' רננית פרשני  עומר ריבק נעה גוסקוב 
 בימוי:  אביעד קידר יואב פז דורון פז
 שחקנים:  תומר קאפון אורטל בן שושן דין מירושניקוב דניאל ליטמן יובל שרף מאור שוויצר אלישע בנאי סיון מסט יהונתן בשן עופר חיון אורי עטיה שני אביב צחי הלוי און רפאלי מיכל ינאי רוסלנה רודינה שי ירמיצקי איתמר זוהר ירדן הראל
 ארץ מקור:  ישראל ישראל
 שפות:  עברית, רוסית, אנגלית, תאית
 מספר עונות:  2
 מספר פרקים:  98
 הפקה
 מפיק:  יהונתן פארן משה פארן
 חברת הפקה:  HOT בידור דורי מדיה דרסט
 שידור
 רשת שידור:  הוט בידור ישראלי
 תקופת שידור מקורית:  5 בפברואר 2017 – 30 בינואר 2018
 קישורים חיצוניים
 דף התוכנית ב-IMDb
פוּלְמוּן היא סדרת דרמה יומית ישראלית שעלתה לשידור ב-5 בפברואר 2017 בערוץ הוט בידור ישראלי, הסדרה הסתיימה לאחר 2 עונות ב-30 בינואר 2018. את הסדרה כתבו שירה אלון, אילן רוזנפלד ואיתי רייכר, וביימו אביעד קידר, יואב פז ודורון פז.
שם הסדרה נלקח ממסיבות הפולמון (באנגלית: "ירח מלא") הנערכות באיי תאילנד פעם בחודש לאור ירח מלא.
העונה הראשונה הסתיימה ב-3 במאי 2017, והעונה השנייה והאחרונה עלתה ב-12 בנובמבר 2017 והסתיימה ב-30 בינואר 2018.
סקירה כללית

הסדרה כוללת 98 פרקים אשר חולקו לשתי עונות. העונה הראשונה הסתיימה ב-3 במאי 2017, והעונה השנייה והאחרונה החלה ב-12 בנובמבר 2017 והסתיימה ב-30 בינואר 2018.
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 50 | 50 | 5 בפברואר 2017 | 3 במאי 2017 |
|  | 2 | 48 | 48 | 12 בנובמבר 2017 | 30 בינואר 2018 |
עלילה > עונה ראשונה

הסדרה עוסקת בחבורת ישראלים שנוסעים לטיול בתאילנד ונשארים שם כל אחד מסיבותיו שלו. הסדרה עוסקת בכמה קווי עלילה שונים:
עידן פרי (תומר קאפון) נפגע בתאונה במהלך שירותו הצבאי, שכתוצאה ממנה הוא איבד את הזיכרון. הוא גר בכפר עם חבריו: רון (מאור שוויצר), קארן (יובל שרף), אלי (עופר חיון) ויוני (אורי עטיה). עידן אינו זוכר את בר (אורטל בן שושן), חברתו לשעבר, שעזבה הכל, גם את בן זוגה (דניאל ליטמן) והגיעה לתאילנד בעקבות הודעה שיובל (דין מירושניקוב), חבר עבר של עידן שלח לה. בר, שחשבה שיובל נהרג בפעולה צבאית, מגלה שהוא בחיים והוא בעצם מנסה למנוע אסון שיקרה לעידן בעזרתה. יובל מתגלה כעוזרו של איגור (פיליפ מוגולניצקי), האיש המסוכן באי אשר גר בריזורט ולא מסתדר עם עידן.
יוני ואלי תופסים אישה בשם סמדי (שני אביב) אשר גונבת לרון את האופנוע, ויוני מציע לה לבוא איתם לכפר. יוני מתקרב לסמדי ומתאהב בה ואלי חושש שיוני יתרחק ממנו.
קארן מפתחת שנאה כלפי בר מפני שבר מזכירה לעידן את עברו.
בזמן שדורון, יחד עם חברו הטוב ושותפו לדירה ולעסקים איתמר (איתמר זוהר), עסוקים בהפקת סרט, דורון חושד שמשהו מוזר קורה כאשר דניאל זקס (מיכה סלקטר), מנכ"ל של משרד מכובד וחשוב, מספק דלק לחיל האוויר. בנוסף, הוא חושש למצבה של בר ומנסה להחזירה לארץ.
גאיה (סיוון מסט) ואורן (אלישע בנאי) הם זוג ישראלים שמגיעים לכפר סאנוק ופוגשים נזיר (גור בנטוביץ) שאומר לאורן שהוא יכול לרפא אותו מהסרטן שבו הוא חולה. אורן מסתיר את המחלה מגאיה ומתחיל סדרת מפגשים עם הנזיר. גאיה חושדת בו מפני שלא יודעת לאן הוא הולך ואף נעלם הרבה פעמים. גאיה, שרוצה להביא ילד לעולם, מתחילה לחשוש לבריאותה, מה שמאלץ את אורן לספר לה על המחלה שלו.
תום (און רפאלי), בנה של איריס (מיכל ינאי) אשר עובד איתה בבית הקפה בישראל, רוצה לפגוש את אביו ברוך (צחי הלוי) שגר בתאילנד. כאשר פוגש אותו מחליט להישאר בתאילנד ללא אימו אשר חוזרת לישראל.
דפני (רוסלנה רודינה), רוסייה דוברת עברית אשר מנהלת את מלון הריזורט מנהלת רומן עם ברוך, אביו של תום.
העונה מסתיימת בכך שלגאיה מסתבר כי היא בהריון אך היא לא יודעת ממי הוא, רון מאושר כשהוא מגלה כי עידן נפרד מקארן. גורי בן זוגה של סמדי (איזי) נידון להוצאה להורג.
עידן ובר מתנשקים בשעה שהשליח של זקס, שהיה נראה כשליח של השופט רוזנר בשביל העדות, יורה בהם. יובל מחפש את עידן כדי להצילו.
עלילה > עונה שנייה

(העלילה של בר ועידן)
העונה השנייה של פולמון נפתחת כאשר מסתבר שהמתנקש שזקס שכר הצליח לפגוע בעידן, יובל ובר לוקחים אותו לבית החולים. יובל מספר לבר שעידן מת, בסוף הפרק הראשון מסתבר שעידן חי.
בפרק 2 עידן נותן לבר רמזים לכך שהוא חי ולאחר מכן היא הולכת לבית החולים ומגלה את האמת.
בפרק 10 עידן ובר חוזרים לכפר ביחד לאחר שעידן העיד נגד זקס, ובפרק 12 יובל גם מגיע לחיות בכפר מכיוון שאיגור גילה עליו את האמת.
במשך העונה השלושה מנסים להפיל את זקס בכל מיני דרכים וזקס מצליח לצאת מהכל.
עידן ובר ביחד וקארן מנסה להפריד ביניהם ולבסוף מצליחה לאחר שעידן שוכב איתה עידן לא מספר לבר שבגד בה אך היא מגלה לבד ועוזבת אותו. וכדי להפיל את זקס היא נשארת בכפר.
עידן חוזר לקארן ולאחר מכן מתגלה שעשה זאת כדי להיות קרוב לזקס ולהפיל אותו ושבעצם אף פעם לא הפסיק לאהוב את בר הנשקים של זקס מגיעים לתאילנד, בר מחבלת בהם בלי לדעת שעידן צריך לבצע את ההדגמה עליהם, וימות שהרי הנשקים אינם תקינים
עידן מגלה ליובל שהוא בעצם בצד שלהם וזקס מבקש מעידן לעשות את ההדגמה לתאילנדים.
בר מצליחה לעצור את ההדגמה בזמן ועידן ניצל.
עידן יובל ובר חוזרים לכפר, בר מתעלפת ומצבה לא טוב. כשהיא מתעוררת עידן אומר לה שהוא לא סיפר לה את האמת במכוון אך בחיים לא יקרה יותר. עידן אומר לה שהוא רוצה לחיות איתה בשקט בלי כל המלחמות מסביב.
בפרק 45 עידן שואל את בר אם היא קיבלה החלטה והיא אומרת לו שזה לא פשוט לה.
זקס בתאילנד מפקח על ההדגמה ושולח לעידן ובר נשקים בלא ידיעתם כדי שיעשו עליהם את ההדגמה ובלית ברירה הם עושים זאת ונשארים בחיים.
בסצנה האחרונה עידן אומר לבר שהוא אוהב אותה ושהוא רוצה לחזור איתה לארץ.
סיום אלטרנטיבי לסדרה
פורסמה גרסה נוספת לפרק האחרון, בגרסה זו של הפרק זהה למקורית מלבד מהדקה האחרונה הכוללת בתוכה סיום אלטרנטיבי עצוב.
שחקנים

תומר קאפון - עידן פרי, מנהל כפר הנופש "סאנוק" יחד עם בת זוגו קארן עד שבר אשל מגיעה לכפר הנופש ״סאנוק״.
אורטל בן שושן - בר אשל, בת זוגו של דורון והאקסית של עידן, מגיעה לכפר הנופש ״סאנוק״ והיא ועידן חוזרים להיות ביחד והיא נפרדת מדורון.
דין מירושניקוב - סיימון/יובל אוסוקין, יד ימינו של איגור.
מאור שוויצר - רון, רופא הכפר
יובל שרף - קארן זקס, בת זוגו של עידן ובתו של זקס. במהלך העונה הראשונה היא ועידן נפרדים.
אלישע בנאי - אורן צדוק, מוזיקאי, בן הזוג של גאיה.
סיוון מסט - גאיה, בת הזוג של אורן ומנהלתו האישית.
עופר חיון - אלי (אליהו) מצלאווי, עובד משק בכפר.
אורי עטיה - יוני, חברו הטוב של אלי.
שני אביב - סמדי (סמדר) עמר, תיירת ישראלית.
פיליפ מוגולניצקי - איגור קנטייב, הבוס של סיימון ולב.
רוסלנה רודינה - דפני (דפנה), מנהלת מלון הנופש הסמוך לכפר.
ויטלי ווסקובניקוב - לב, מתנקש רוסי שעובד אצל איגור. (עונה 1)
אליסה וייסבורד - אנה קנטייב, בתו של איגור.
צחי הלוי - ברוך ארדיטי, שף במלון הנופש הסמוך לכפר.
דניאל ליטמן - דורון רוזנר, בן זוגה לשעבר של בר, במאי ויוצר. בנו של השופט רוזנר.
איתמר זוהר - איתמר ג'רבי, במאי, חברו ושותפו לדירה של דורון.
לירון רביבו - אבישג, חיילת בצה"ל.
ירדן הראל - שי, העוזרת של זקס.
מיכה סלקטר - דניאל זקס, מנכ"ל המשרד ואיש עסקים.
מיכל ינאי - איריס שילה, אמו של תום וגרושתו של ברוך.
און רפאלי - תום שילה, בנה של איריס.
ארז שרון (איזי) - גורי, בן הזוג של סמדי. (עונה 1)
דורון מלכה - שירלי, נזירה. (עונה 1)
לוטוס אתרוג - סו, מוכרת בחנות בתאילנד. (עונה 1)
מיתר פז - מישל, תיירת אמריקאית שמתלווה אל רון. (עונה 1)
שמוליק לוי - רם רוזנר, שופט בדימוס ואביו של דורון.
יהונתן בשן - יותם קציר (עונה 2), עובד אצל זקס.
צילומים והפקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
צילומי הסדרה נערכו בקיץ 2016 בישראל ובתאילנד באי קופיפי. חלק מהשחקנים טסו לצילומים בתאילנד וחלק הצטלמו בחולון.[דרוש מקור] תחילה הסדרה הייתה אמורה לעלות בדצמבר 2016 אך לאחר מכן נדחתה לפברואר 2017.[דרוש מקור] הסדרה היא הטלנובלה המקורית הראשונה מאז עליית ערוץ HOT בידור ישראלי.
תחילה לוהקה לסדרה השחקנית ענבל ביבי לתפקיד אבישג, אך בשל החקירות עקב חשד לשימוש בסמים במהלך שירותה הצבאי, הוחלט כי לא תשתתף בסדרה ובמקומה לוהקה לסדרה לירון רביבו. בנוסף, תחילה לוהקה לסדרה השחקנית חן אמסלם לתפקיד גאיה, אך לאחר כשבוע של צילומים הוחלפה בסיון מסט עקב בעיה בריאותית.
הערות שוליים

↑  חשיפה מלאה, באתר ‏מאקו‏, 11 בינואר 2017
↑  כוכבי הטלנובלה החדשה פול מון נפגשים, באתר HOT Magazine'"`UNIQ--nowiki-00000004-QINU`"'(ארכיון)
↑  רן בוקר,'"`UNIQ--nowiki-00000006-QINU`"'בגלל פרשת הסמים: ענבל ביבי מחוץ לטלנובלה "פול מון", באתר ynet, 21 באוגוסט 2016
↑  יפעת הללי אברהם,'"`UNIQ--nowiki-00000008-QINU`"'‏חן אמסלם פרשה מסדרה בכיכובה בגלל בעיה רפואית, באתר ‏מאקו‏, 17 ביולי 2016
אנשי החוק

| --- | --- |

לוגו הסדרה
 סוגה:  תעודה
 יוצרים:  רון דבני
 בימוי:  חגי זכאי
 פסקול:  רון דבני, חגי זכאי
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  40
 הפקה
 מפיקים בפועל:  רון דבני
 חברת הפקה:  אפולו הפקות
 עורכים:  רון דבני, מיקו דבני
 אתר צילומים:  תל אביב, בת ים, ראשון לציון, לוד, רמלה, נתניה, באר שבע, רהט, הרצליה, פתח תקווה, חיפה, חולון
 צלמים:  עמיר טרקל, רון דבני, רפאל שיבי, אסף אורן, ליאון פישביין, רונן גולדשטיין, אלי סגל, שלומי חלפון, ג'וש פאדם.
 אורך פרק:  23 דקות
 שידור
 רשת שידור:  yes
 תקופת שידור מקורית:  26 באפריל 2010 – 30 באוגוסט 2010
 קישורים חיצוניים
 אתר הסדרה ב yes וואלה!
אנשי החוק היא סדרת טלוויזיה משטרתית תיעודית ישראלית המציגה אירועים שונים בעבודת משטרת ישראל. העונה הראשונה שודרה באביב וקיץ 2010 בערוץ yes stars Action. בעקבות ההצלחה, חודשה התוכנית לעונה שנייה שעלתה ב-15 במאי 2011 שכוללת 20 פרקים.
מבנה התוכנית

בכל פרק בסדרה מוצג מעשה פשע אחד או יותר, כשצוות הצילום מתלווה אל שוטר ומתעד את הטיפול שלו ושל צוותו באירוע. התיעוד כולל, בדרך כלל, תדריך רקע קצר של השוטר, את פעולתו והסברים נוספים. התוכנית מופקת בשיתוף דוברות משטרת ישראל ושואבת השראה מהסדרה האמריקנית COPS.

בפרקיה השונים של הסדרה טופלו אירועים כמו שוד בתחנת דלק, עסקאות סמים, גנבת רכב, זיוף רכב, אלימות על רקע מיני, קטטות, ועוד.
ראו גם

שוטרים - סדרה דוקומנטרית משנת 1999 ששודרה בערוץ 2.
התזמורת הסימפונית של ברלין

| --- | --- |

אולם הפילהרמונית של ברלין, משכנה של התזמורת
 תאריך ייסוד:  1967 
 מדינה:  גרמניה גרמניה
 מיקום:  ברלין, גרמניה
 אולם קונצרטים:  אולם הפילהרמונית של ברלין
 www.berliner-symphoniker.de
 
התזמורת הסימפונית של ברלין (בגרמנית: Berliner Symphoniker) היא תזמורת סימפונית הפועלת בעיר ברלין שבגרמניה.
היסטוריה

בשנת 1967 התמזגו התזמורת הסימפונית של מזרח ברלין והתזמורת הסימפונית הגרמנית והחלו בקונצרטים בחלק המערבי של העיר בשנת 1967 תחת השם החדש של התזמורת הסימפונית של מערב ברלין עם המנצח הראשי הראשון שלה קרל אוגוסט בונטה. התזמורת קלטה את מה שנקרא נוסעי הגבול שהפכו מובטלים לאחר בניית חומת ברלין ב-1961, אותם מוזיקאים שחיו במערב העיר ואיבדו את מקום עבודתם בחלק המזרחי של העיר כשהגבול נסגר.
בשנות ה-70, בניהולו של גדעון רוזנגרטן, נוצר פורמט קונצרטי חדש עם תוכן חינוך מוזיקלי עם קונצרטים לכל המשפחה. בשנים שלאחר מכן, תזמורת ברלין הייתה התזמורת הראשונה שפיתחה פרופיל חינוך מוזיקלי עם קונצרטים בבתי ספר וקונצרטים לילדים ולכל המשפחה.
ב-2004 החליטה עיריית ברלין להפסיק את התמיכה הכספית, ומאז נאלצה התזמורת לשרוד ללא סובסידיות ציבוריות.
התזמורת יצאה לסיבובי הופעות בינלאומיים רבים, והופיעה מספר פעמים באסיה, אפריקה ודרום אמריקה. בשנת 2007 הייתה התזמורת הסימפונית של ברלין מועמדת לפרס הגראמי הלטיני לאלבום הקלאסי הטוב ביותר עם הדיסק שלהם של מוזיקה לטינית.
סיורים

1996: ברזיל
1998 - 2000: ארצות הברית, מצרים, בריטניה, ספרד, שווייץ, איטליה
2001: איטליה, בריטניה, דרום אמריקה
2002: יפן
2004: יפן, הונגריה, צ'כיה, פרנקפורט
2005: דרום קוריאה, סין, שווייץ, איטליה, יוון
2006: ספרד, שווייץ
2007: ארגנטינה (בואנוס איירס, הפסטיבל הבינלאומי אושואיה), איטליה, יפן, סין
2008: פסטיבל דה מיורקה, יפן, סין
מנצחים ראשיים

קרל אוגוסט בינטה (1967–1973)
תאודור בלומפילד (1975–1982)
דניאל נזארת (1982 - 1985)
אלן פרנסיס (1989–1996)
ליאור שמבדל (1997–2019)
הנסיורג שלנברגר (2021–2023)
דיסקוגרפיה

התזמורת הסימפונית של ברלין פרסמה הקלטות שונות ודיסקים רבים תחת המנצחים הראשיים שלה.
בל גיבסון

| --- | --- |
אין תמונה חופשית
 לידה:  8 באוקטובר 1991 (בת 33) לונסטון, אוסטרליה 
 מדינה:  אוסטרליה אוסטרליה
 השכלה:  Wynnum State High School 
 
בל גיבסון (באנגלית: Belle Gibson; נולדה ב-8 באוקטובר 1991) היא בלוגרית ופעילה בתחום הבריאות מאוסטרליה שהתפרסמה בעקבות טענותיה לריפוי עצמי מסרטן באמצעות שיטות טבעיות ותזונה נכונה. לאחר שהצליחה למשוך קהל רחב ברשת ולהשיג הסכמי שיווק והסכמים עם חברות מובילות, נחשפו טענותיה כבלתי מבוססות והובילו לביקורת תקשורתית וציבורית נוקבת. על רמאותה מבוססת המיני סדרה חומץ תפוחים.
ביוגרפיה > חייה המוקדמים

בל גיבסון נולדה וגדלה באוסטרליה, בסביבה שאותה מתארת כמי שהשפיעה עליה מבחינת חשיבות הבריאות ואורח החיים הטבעי. מחקריה האישיים ושלילת ההתמכרות לשיטות טיפול קונבנציונליות נטמעו כבר בגיל צעיר, כאשר היא החלה לעסוק בתחום הבריאות וההתפתחות האישית.
ביוגרפיה > קריירה

בשנות ה-2010, החלה גיבסון לפרסם בבלוגים וברשתות החברתיות סיפורים אישיים על ההתמודדות עם מחלה קשה, תוך הדגשת השפעת התזונה, הפעילות הגופנית והטיפולים האלטרנטיביים על הבריאות שלה. בעקבות הפצת סיפוריה, זכתה לקהל מעריצים גדול, והצליחה להשיק אפליקציות, ספר מתכונים ותוכניות שיווקיות שהובילו להצלחה מסחרית זמנית.
עם הזמן החלו להופיע בסיקורי התקשורת שאלות וספקות לגבי אמיתות סיפוריה. חקירות של עיתונאים סביב סיפורה חשפו כי טענותיה לריפוי עצמי מסרטן, כולל הצהרות על העדר צורך בטיפולים קונבנציונליים, לא נתמכו במסמכים רפואיים או בעדויות מאומתות. התגובות הציבוריות והמשפטיות כללו ביקורת חריפה על השימוש במחלה ככלי לשיווק אישי, דבר שהשפיע לרעה על אמינותה והוביל להפסדים כלכליים ולנזק למעמדה במגזר הבריאות.
התבטאויותיה ופעילותה עמדו במרכז דיונים ציבוריים על חשיבות האתיקה והאחריות בהעברת מידע רפואי. בעוד שחלק מהקהל זיהה בה דמות מעוררת השראה לאור קריאתה לאורח חיים בריא, רוב הביקורת נגעה לטענות השקריות ולאי-ההתאמה בין המידע שהועבר לבין המציאות הרפואית.
ביוגרפיה > חומץ תפוחים

על רמאותה ושקריה כתבו העיתונאים ביו דונלי וניק טוסקאנו את הספר "האישה שהטעתה את העולם" על בסיסו צולמה בשנת 2024 סדרת הטלוויזיה "חומץ תפוחים" הסדרה משודרת בנטפליקס, ובוחנת את תופעת המשפיענים בתחום הבריאות והוולנס, כאשר אחת מהדמויות המרכזיות בה מבוססת על סיפור חייה של בל גיבסון. הסדרה מציגה את העלייה והנפילתה של דמותה, תוך שהיא משלבת אלמנטים דרמטיים, ביקורת חברתית והתבוננות על הסיכונים שבאמון עיוור בטיפולים אלטרנטיביים. הסדרה עוררה עניין רב והביאה לדיון נרחב על אתיקת שיווק המידע הרפואי וההשפעה של הרשתות החברתיות על קבלת החלטות בריאותיות.
הערות שוליים

↑  Wellness guru Belle Gibson ‘opposed vaccination, backed medical canna…, archive.ph, ‏2015-03-15
1 2 3 4  האישה שרימתה את העולם בטענה שריפאה את עצמה מסרטן מכה שוב, באתר און לייף, ‏2018-07-24
↑  דרמת הפשע האמיתי החדשה של נטפליקס הפכה לאחת התוכניות הצפויות ביותר שלי לשנת 2025 – הנה הטריילר הראשון, באתר Datilin, ‏19 בנובמבר 2024
| --- | --- |
בקרת זהויות :  PLWABN: 9810551770105606  VIAF: 4403147967359184200006   WorldCat (עם VIAF): 4403147967359184200006
לא דיברנו עוד על אהבה

| --- | --- |
 סינגל בביצוע סוזן ופרן
 מתוך האלבום "אמש"
 יצא לאור:  1973
 תאריך הקלטה:  1973
 שפה:  עברית
 אורך:  3:17
 חברת תקליטים:  הד ארצי
 כתיבה:  אהוד מנור
 לחן:  מתי כספי
 הפקה:  מתי כספי
 עיבוד:  מתי כספי
 גרסאות כיסוי:  נתנאלה ‏•‏‏ מתי כספי ‏•‏‏ גידי גוב ועפרה חזה ‏•‏‏ ירדנה ארזי ומתי כספי ‏•‏‏ יהודית רביץ ‏•‏‏ קרן אן ‏•‏‏ דפנה דקל
 
"לא דיברנו עוד על אהבה" הוא שיר שכתב אהוד מנור, הלחין מתי כספי וביצע צמד הזמרות סוזן ופרן. הוא נכלל באלבום הבכורה של הצמד, "אמש", שיצא לאור ב־1973.
ביצוע מוכר נוסף לשיר הוא של נתנאלה, שהקליטה אותו לאלבום הבכורה שלה, "נתנאלה", שהתפרסם ב־1976. מתי כספי הקליט את השיר (בלשון זכר) לאלבומו "צד א' צד ב'", שהתפרסם ב־1978. גידי גוב ועפרה חזה ביצעו אותו בתוכנית "לילה גוב". הביצוע נכלל באלבום "שירים מלילה גוב", שהתפרסם ב־1995. ב־2000 הקליט מתי כספי את השיר עם ירדנה ארזי לאלבום הדואטים שלו, "דואטים". יהודית רביץ ביצעה את השיר ב־2005 במופע מחווה לשירי אהוד מנור, ודפנה דקל ביצעה אותו ב־2021 במופע דומה.
השיר בביצוע קרן אן היה שיר הנושא של הסרט "הסיפור של יוסי", שיצא לאקרנים ב־2012.
רקע וכתיבה

סוזן דבור ופרן אבני, חברות הצמד "סוזן ופרן", הופיעו במשותף עם מתי כספי, שלמה גרוניך ושלומית אהרון ב־1972. לאלבומן "אמש", שהתפרסם ב־1973, הלחין כספי שני שירים: "לא דיברנו עוד על אהבה" ו"סוסי הפרשים" (במשותף עם גרוניך, למילים של אמיר גלבע), ועיבד גם את השירים "העץ הירוק", "כשיבוא ילדי" ו"אבן טובה".
השיר, שמתאר אהבה בין בני זוג עד סופה הבלתי נמנע, הפך לאחד השירים המזוהים ביותר עם כספי, והוא זכה לביצועים רבים של מוזיקאים בולטים.
הערות שוליים

1 2  סוזאן ופראן באתר של מתי כספי, באתר matticaspi.co.il, בדיקה אחרונה ב־10 במאי 2023
1 2  נתוני היצירה, באתר אקו"ם, בדיקה אחרונה ב־10 במאי 2023
↑  "לא דיברנו עוד על אהבה" בביצוע נתנאלה, באתר יוטיוב, בדיקה אחרונה ב־10 במאי 2023
↑  "לא דיברנו עוד על אהבה" בביצוע מתי כספי, באתר יוטיוב, בדיקה אחרונה ב־10 במאי 2023
↑  "לא דיברנו עוד על אהבה" בביצוע גידי גוב ועפרה חזה בתוכנית "לילה גוב", באתר יוטיוב, בדיקה אחרונה ב־10 במאי 2023
↑  "לא דיברנו עוד על אהבה" בביצוע ירדנה ארזי ומתי כספי, באתר יוטיוב, בדיקה אחרונה ב־10 במאי 2023
↑  "לא דיברנו עוד על אהבה" בביצוע יהודית רביץ, 2005, באתר יוטיוב, בדיקה אחרונה ב־10 במאי 2023
↑  "לא דיברנו עוד על אהבה" בביצוע קרן אן, באתר יוטיוב, בדיקה אחרונה ב־10 במאי 2023
↑  "לא דיברנו עוד על אהבה" בביצוע דפנה דקל, באתר יוטיוב, 2021, בדיקה אחרונה ב־10 במאי 2023
↑  נתנאלה Netanela ‏(1976), באתר סטריאו ומונו, בדיקה אחרונה ב־10 במאי 2023
↑  ירדנה ארזי באתר של מתי כספי, באתר matticaspi.co.il, בדיקה אחרונה ב־10 במאי 2023
↑  צפו: קרן אן בקליפ הנושא של "הסיפור של יוסי", באתר וואלה, 16 במאי 2012
↑  יואב קוטנר, כך נראו מתי כספי ושלמה גרוניך לפני 40 שנה, באתר ישראל היום, 22 בנובמבר 2013, בדיקה אחרונה ב־10 במאי 2023
↑  השירים הגדולים של מתי כספי, באתר כאן, 25 בנובמבר 2019, בדיקה אחרונה ב־10 במאי 2023
אהרן פיינשטיין

אהרן דב פיינשטיין (1832–1905) מחלוצי ההתיישבות בארץ ישראל לפני העלייה הראשונה, ממייסדי ראש פינה.
אהרן דב פיינשטיין
תולדות חייו

נולד בשנת 1832 בדווינסק (כיום דאוגבפילס שבלטביה). אביו, שלמה לפידות, היה  שוחט ובודק בחצרו של רבי שניאור זלמן מלאדי, מייסדה של חסידות חב"ד. היה תלמיד ישיבה ונחשב עילוי ומיועד לרבנות. בשנת 1844 נחטף על ידי חיילי צבא הצאר, במסגרת גזרת הקנטוניסטים. בשנים הראשונות לאחר החטיפה עבד בעבודה חקלאית ולאחר מכן גויס לצבא.
מלחמת קרים

בשנת 1853 פרצה מלחמת קרים ופיינשטיין נשלח לחזית סבסטופול. במהלך הקרבות הוא נפגע מרסיס פגז, נלקח בשבי הצרפתי וטופל בבית חולים צרפתי. לאחר החלמתו הועבר למחנה שבויים צרפתי, שם שהה עת תום המלחמה. במחנה השבויים הוכשר לחייטות והועסק בתפירת מדים ובגדי אסירים.
העלייה לארץ ישראל

עם תום המלחמה העדיף פיינשטיין להישאר בצרפת, ולא לחזור לרוסיה (שם היה מחויב להמשך שירות צבאי עד שנת 1863). במקום זה החליט לעלות לארץ ישראל ולממש את מצוות חב"ד ליישוב ארץ ישראל כהכנה לבוא המשיח. ב-1856 עלה על ספינה במרסיי, שיעדה היה נמל יפו. סערה בים מול חופי לבנון הטביעה את הספינה ופיינשטיין היה הניצול היחיד. הוא השתלב בקהילה היהודית בטריפולי (לבנון), הקים משפחה ועסק בעבודת חייטות. עדות לכך נמצאת בספרו של הנוסע לודוויג אוגוסט פרנקל "ירושלימה!" שביקר בעיר ב-1856 והוא מדווח על "חייל רוסי שהוא חייט" שעבר לאחרונה להתגורר בעיר. הידע של פיינשטיין בתפירת חליפות אירופאיות הוכח כיתרון גדול, העסקים שגשגו ובשנת 1868 הוא עבר לביירות, והרחיב את עסקיו לכדי מפעל תפירה שהעסיק עשרות עובדים. בין השאר חתם על חוזה עם ממשלת טורקיה לאספקת מדים לצבא הטורקי.
בשנת 1880, בגיל 48, החליט להשאיר את העסקים המשגשגים מאחור ולהמשיך לארץ ישראל. באפריל 1880 הגיע עם רעייתו שרה חלפון-פיינשטיין, שמונת ילדיו וכל רכושו בשיירת גמלים ופרדות לעכו.
הקמת ראש פינה

בחודשים הראשונים בארץ ישראל עסק פיינשטיין בחיפוש מקום להתיישב בו. בזמן בו הגיע פיינשטיין לארץ ישראל נכשלו שני ניסיונות ההתיישבות הראשונים של העלייה הראשונה - גיא אוני שליד צפת ופתח תקווה. פיינשטיין ביקש להיפגש עם לורנס אוליפנט הבריטי, תומך התיישבות היהודים בפלשתינה, וזה יעץ לו לרכוש אדמות בשפרעם, שבו הייתה אז קהילה יהודית קטנה. פיינשטיין אכן רכש בית ואדמה בשפרעם והחל בעבודת האדמה אך הקשר עם היהודים בני המשפחות העתיקות ביישוב לא צלח.
ב-1882 הוקמה המושבה ראש פינה על אדמות גיא אוני ופיינשטיין הצטרף לקבוצת העולים מרומניה שיישבו את המקום. הוא רכש שני פדאנים אדמה (כ-100 דונם) מהשייח' של כפר ג'אעוני, בנה את ביתו ביישוב ולאחר מכן העביר את כל משפחתו למקום.
החיים בראש פינה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

רבקה גרבובסקי
ראש פינה - זכרונות רבקה גרבובסקי